pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. เอาใจสายบุญ! ร่วมจ่ายสมทบเงินทุกยอดบริจาค ผ่านการสแกน "QR ธรรม D" (e-Donation)
วันศุกร์ที่ 29 ตุลาคม 2564
ธ.ก.ส. เอาใจสายบุญ!  ร่วมจ่ายสมทบเงินทุกยอดบริจาค ผ่านการสแกน "QR ธรรม D" (e-Donation)
ธ.ก.ส.เชิญชวนผู้มีจิตศรัทธาร่วมทําบุญสร้างกุศล พร้อมรับสิทธิลดหย่อนภาษีผ่านระบบ e-Donation ผ่านการสแกน QR Payment “QR ธรรม D” โดยทุกยอดการบริจาคตั้งแต่ 109 บาทขึ้นไป ธ.ก.ส. ร่วมสมทบเงินบริจาคสูงสุด 14 บาทต่อรายการ ตั้งแต่วันนี้ถึง 28 ก.พ. 65
ธ.ก.ส.เชิญชวนผู้มีจิตศรัทธาร่วมทําบุญสร้างกุศล พร้อมรับสิทธิลดหย่อนภาษีผ่านระบบ e-Donation ผ่านการสแกน QR Payment “QR ธรรม D” ซึ่งเป็นช่องทางการบริจาคและส่งเสริมระบบการชําระเงินอิเล็กทรอนิกส์ ทดแทนเงินสด ตอบสนอง Lifestyle ยุคใหม่ ในการทําธุรกรรมทางการเงินผ่านโทรศัพท์มือถือ โดยทุกยอดการบริจาคตั้งแต่ 109 บาทขึ้นไป ธ.ก.ส. ร่วมสมทบเงินบริจาคสูงสุด 14 บาทต่อรายการ ตั้งแต่วันนี้ถึง 28 ก.พ. 65
นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งเน้นการเพิ่มประสิทธิภาพการบริการทางการเงินด้วยการนําเทคโนโลยีและนวัตกรรมมาใช้เพื่อตอบโจทย์ Lifestyle ยุคใหม่และสนับสนุนแนวทางการขับเคลื่อนนโยบายสังคมไร้เงินสด (Cashless Society) ที่เหมาะสมกับสถานการณ์การแพร่ระบาดของเชื้อไวรัสโควิด-19 โดยที่ผ่านมา ธ.ก.ส. ได้เปิดให้บริการ QR Payment ผ่านระบบบริจาคอิเล็กทรอนิกส์ (e-Donation) ภายใต้ชื่อ “QR ธรรม D” เพื่ออํานวยความสะดวกให้กับผู้บริจาคเงินกับหน่วยรับบริจาคต่างๆ ได้แก่ ศาสนสถานทุกศาสนา สถานศึกษา โรงพยาบาล และองค์กรสาธารณกุศล ซึ่งผู้บริจาคสามารถใช้แอปพลิเคชัน ธ.ก.ส. A-Mobile หรือ Mobile Banking ของธนาคารอื่น จากนั้นสแกน QR ธรรม D เพื่อบริจาคเงินกับบัญชีของหน่วยรับบริจาคที่ต้องการ แล้วใส่จํานวนเงิน ตรวจสอบและยืนยัน โดยผู้บริจาคจะได้รับ e-Slip ใบเสร็จหลังจากเสร็จขั้นตอนการโอนเงิน อีกทั้งยอดเงินบริจาคดังกล่าวได้ผ่านระบบ e-Donation ของกรมสรรพากร ซึ่งจะช่วยอํานวยความสะดวกในการบริจาคเงินและได้รับการลดหย่อนภาษีได้อย่างถูกต้องโปร่งใสและรวดเร็ว โดยผู้บริจาคไม่ต้องเก็บหลักฐานการบริจาคมาแสดงต่อกรมสรรพากรอีกครั้ง
นอกจากนี้ ธ.ก.ส. ยังร่วมทําบุญกับลูกค้าทุกท่านที่ใช้บริการ QR ธรรม D โดยทุกยอดการบริจาคตั้งแต่ 109 บาทขึ้นไป ธ.ก.ส. จะจ่ายเงินสมทบให้กับหน่วยรับบริจาคที่มีระบบ e-Donation ผ่าน ธ.ก.ส. เพิ่มอีก 9 บาทต่อรายการ และกรณีเป็นหน่วยรับบริจาคที่เข้าร่วม QR ธรรม D (e-Donation) ในช่วงระหว่างวันที่ 1 ตุลาคม 2564 ถึง 28 กุมภาพันธ์ 2565 ธ.ก.ส. จะสมทบให้กับหน่วยรับบริจาคเพิ่มอีก 5 บาทต่อรายการ ในทุกยอดการบริจาคตั้งแต่ 109 บาทขึ้นไป (รวมได้รับเงินสมทบ 14 บาท/รายการ) จํานวน 5,500 รายการแรก ระยะเวลาร่วมสมทบตั้งแต่วันนี้ ถึง 28 กุมภาพันธ์ 2565
นายสุรชัยกล่าวอีกว่า ในช่วงเดือนตุลาคมนี้มีเทศกาลและวันสําคัญต่าง ๆ ไม่ว่าจะเป็น งานบุญกฐินประจําปี และงานบุญเดือนสิบ ซึ่งถือเป็นโอกาสที่ดีในการสร้างความสุขจากการให้ด้วยการทําบุญหรือบริจาคแบบสะดวก ง่ายดาย ในทุกที่ทุกเวลา ผ่านการสแกน QR ธรรม D (e-Donation) ของ ธ.ก.ส. ให้กับหน่วยรับบริจาคทั้งศาสนสถานทุกศาสนา สถานศึกษา โรงพยาบาล และองค์กรสาธารณกุศล สามารถสอบถามรายละเอียดเพิ่มเติมได้ที่ Call Center 02 555 0555 หรือที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-พม. ร่วมประชุมภาคีเครือข่ายด้านสังคมสงเคราะห์อาเซียน ครั้งที่ 10 พร้อมยืนยันความร่วมมือของไทยตลอด 10 ปีที่ผ่านมา
วันพฤหัสบดีที่ 23 กันยายน 2564
พม. ร่วมประชุมภาคีเครือข่ายด้านสังคมสงเคราะห์อาเซียน ครั้งที่ 10 พร้อมยืนยันความร่วมมือของไทยตลอด 10 ปีที่ผ่านมา
พม. ร่วมประชุมภาคีเครือข่ายด้านสังคมสงเคราะห์อาเซียน ครั้งที่ 10 พร้อมยืนยันความร่วมมือของไทยตลอด 10 ปีที่ผ่านมา
เมื่อวันที่ 22 ก.ย. 64 เวลา 14.00 - 18.00 น. ที่ห้องประชุม ชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ ได้รับมอบหมายจากนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้เข้าร่วมการประชุมภาคีเครือข่ายด้านสังคมสงเคราะห์อาเซียน ครั้งที่ 10 (10th ASEAN Social Work Consortium Conference - ASWC) ในฐานะเจ้าหน้าที่อาวุโสอาเซียนด้านสวัสดิการสังคมและการพัฒนาของประเทศไทย (SOMSWD Leader of Thailand) ซึ่งกระทรวงแรงงาน คนพิการ และกิจการสังคม (Ministry of Labour, Invalids and Social Affairs – MOLISA) สาธารณรัฐสังคมนิยมเวียดนาม ในฐานะประธานการประชุม ASWC ประจําปี พ.ศ. 2563 - 2564 โดยจัดขึ้นเป็นวันที่ 2 ต่อเนื่องจากวันที่ 21 กันยายน 2564 ผ่านระบบการประชุมทางไกล
นางจตุพร กล่าวว่า การประชุมวันนี้ (22 ก.ย. 64) ตนได้กล่าวถ้อยแถลงในนาม SOMSWD/ASWC ประเทศไทย โดยได้แสดงความยินดีกับความสําเร็จในการเป็นเจ้าภาพการประชุม ASWC ของประเทศเวียดนาม โดยเฉพาะอย่างยิ่งบทบาทนําของประเทศเวียดนามในการจัดทําเอกสารผลลัพธ์สําคัญที่เกี่ยวข้องกับงานสังคมสงเคราะห์ จํานวน 2 ฉบับ ได้แก่ ปฏิญญาฮานอยว่าด้วยการเสริมสร้างความเข้มแข็งให้กับงานสังคมสงเคราะห์ เพื่อมุ่งสู่การเป็นประชาคมอาเซียนที่แน่นแฟ้นและตอบสนอง และแผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568 (ASWC Work Plan 2021 - 2025) และกล่าวถึงรายงานความสําเร็จและบทบาทนําของประเทศไทยที่มีต่อการขับเคลื่อนงานสังคมสงเคราะห์และการส่งเสริมความร่วมมือระหว่างภาคีเครือข่ายด้านสังคมสงเคราะห์ ตลอดระยะเวลา 10 ปี ที่ผ่านมา ตลอดจนเน้นย้ําถึงความมุ่งมั่นของประเทศไทยต่อภาคีเครือข่ายด้านสังคมสงเคราะห์อาเซียนในอนาคต ผ่านการดําเนินงานแผนงานและโครงการต่างๆ ภายใต้แผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568
นางจตุพร กล่าวเพิ่มเติมว่า นอกจากนี้ นายชินชัย ชี้เจริญ ในฐานะอุปนายกคนที่ 2 สภาวิชาชีพสังคมสงเคราะห์และประธานสภาสังคมสงเคราะห์ระหว่างประเทศ ภูมิภาคเอเชียตะวันออกเฉียงใต้และแปซิฟิก (ICSW-SEAP) และนางสาววิมลรัตน์ รัชชุกูล ผู้อํานวยการกองการต่างประเทศ สํานักงานปลัดกระทรวง พม. ยังได้ร่วมอภิปรายเกี่ยวกับร่างแผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568 รวมถึงได้หารือทิศทางการขับเคลื่อนการดําเนินงานของ ASWC ในอนาคต อีกทั้งนายอโณทัย อุดมศิลป ผู้อํานวยการศูนย์ฝึกอบรมอาเซียนด้านสังคมสงเคราะห์และสวัสดิการสังคม ได้นําเสนอเกี่ยวกับผลการประเมินความต้องการฝีกอบรมของนักสังคมสงเคราะห์จากประเทศสมาชิกอาเซียน ตลอดจนความก้าวหน้าการดําเนินงานด้านอื่นๆ สําหรับการประชุม ASWC ปี 2565 - 2566 ประเทศฟิลิปปินส์จะได้เป็นเจ้าภาพจัดการประชุมต่อไป
รัฐบาลไทย-ข่าวทำเนียบรัฐบาล-รมว.ยุติธรรม เปิดเวิร์คช็อปพัฒนาระบบเฝ้าระวังการกระทำผิดซ้ำเพื่อความปลอดภัยในชุมชน
วันพุธที่ 15 กันยายน 2564
รมว.ยุติธรรม เปิดเวิร์คช็อปพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน
รมว.ยุติธรรม เปิดเวิร์คช็อปพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน เดินหน้ารับฟังความคิดเห็นชาวนครพนมเป็นจังหวัดที่สอง เฝ้าระวังการกระทําผิดซ้ําเพื่อความปลอดภัยของประชาชน
ในวันอังคารที่ ๑๔ กันยายน ๒๕๖๔ เวลา ๑๖.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการสัมมนาเชิงปฏิบัติการ เรื่อง “การพัฒนาระบบเฝ้าระวังการกระทําผิดซ้ําเพื่อความปลอดภัยในชุมชน” ประจําปีงบประมาณ พ.ศ. ๒๕๖๔ พร้อมบรรยายพิเศษในหัวข้อ “บทบาทของกระทรวงยุติธรรมกับมาตรการสําคัญในการเฝ้าระวังการกระทําผิดซ้ําในชุมชนเพื่อสร้างความปลอดภัยให้กับสังคม” ผ่านระบบการประชุมทางไกล (Video Conference) เพื่อยกระดับการเฝ้าระวังแก้ไขปัญหาการกระทําผิดซ้ําให้มีประสิทธิภาพ รวดเร็ว และทันต่อสถานการณ์ ตลอดจนสร้างความเชื่อมั่นในระบบกระบวนการยุติธรรมในภาพรวม โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวิตถวัลย์ สุนทรขจิต อธิบดีกรมคุมประพฤติ และผู้แทนจากหน่วยงานราชการ อาสาสมัคร ตลอดจนประชาชนในพื้นที่จังหวัดนครพนม เข้าร่วม ภายใต้มาตรการป้องกันและเฝ้าระวังการแพร่ระบาดของโรคติดเชื้อไวรัสโคโรนา 2019 อย่างเคร่งครัด
รัฐมนตรีว่าการกระทรวงยุติธรรม กล่าวว่า จากแนวคิด “ถ้าสังคมรับรู้ มีบุคคลอันตรายอยู่ในสังคมนั้น ก็จะไม่มีใครเสียชีวิต” ที่ปรากฏตัวอย่างจากต่างประเทศ กระทรวงยุติธรรม จึงแสวงหาวิธีการที่ได้ผลเพื่อกําหนดเป็นนโยบาย ที่จะเฝ้าระวังและติดตามพฤติกรรมผู้กระทําผิดในลักษณะสะเทือนขวัญ หรือมีความเสี่ยงด้วยการพักการลงโทษออกมาปรับตัวใช้ชีวิตอยู่ร่วมกับประชาชน โดยมีมาตรการคุมความประพฤติ รวมทั้งนําอุปกรณ์อิเล็กทรอนิกส์ติดตามตัว หรือ EM มาใช้และนําอาสามัครคุมประพฤติ ตลอดจนภาคีเครือข่ายภาคประชาชนเข้ามามีส่วนร่วมในการสอดส่อง ดูแล สงเคราะห์ และช่วยเหลือผู้ที่ได้รับการพักการลงโทษ นับเป็นโอกาสสําคัญ สําหรับนักโทษเด็ดขาดที่เคยมีพฤติกรรมร้ายแรงได้กลับมาดํารงชีวิตอยู่ในสังคม ที่มีมาตรการทางกฎหมายของกรมคุมประพฤติ มาตรการทางสังคมที่เหมาะสมรองรับความมั่นใจในความปลอดภัยให้กับประชาชน
ขณะที่ นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม ได้กล่าวถึงมุมมองของผู้หญิงกับการเฝ้าระวังการกระทําผิดซ้ําจากปัญหาอาชญากรรมสะเทือนขวัญว่า ตนมุ่งหวังที่จะผลักดันร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ให้มีผลบังคับใช้โดยเร็ว ทั้งนี้ ในฐานะของผู้หญิงซึ่งตระหนักถึงความสําคัญของการมีมาตรการดังกล่าว จึงขอความร่วมมือจากประชาชนเข้ามามีส่วนร่วมในการขับเคลื่อนร่างกฎหมายฉบับนี้ เพื่อให้เกิดความปลอดภัยในชีวิตและทรัพย์สินของประชาชนต่อไป
ทั้งนี้ ผลจากการเปิดเวทีรับฟังความคิดเห็น ทั้งจากผู้แทนของหน่วยงานราชการ นักวิชาการ ตลอดจนประชาชนและสื่อมวลชน จํานวน ๓ ครั้ง และในพื้นที่จังหวัดสุโขทัยที่ผ่านมา พบว่า ส่วนใหญ่เห็นด้วยกับกลไกเฝ้าระวังติดตามผู้กระทําผิดตามแนวทางของศูนย์ JSOC เพื่อป้องกันมิให้ผู้กระทําผิดหวนกลับไปก่อคดีอาชญากรรมสะเทือนขวัญซ้ําอีก
รัฐบาลไทย-ข่าวทำเนียบรัฐบาล-ครม. อนุมัติงบ 4,019 ลบ. บริหารจัดการน้ำ ปี 65 - กักเก็บน้ำฤดูแล้ง ปี 65/66 มีพื้นที่รับประโยชน์กว่า 3 หมื่นไร่
วันอังคารที่ 9 สิงหาคม 2565
ครม. อนุมัติงบ 4,019 ลบ. บริหารจัดการน้ํา ปี 65 - กักเก็บน้ําฤดูแล้ง ปี 65/66 มีพื้นที่รับประโยชน์กว่า 3 หมื่นไร่
.....
ที่ประชุม ครม. (9 ส.ค. 65) อนุมัติงบกลางวงเงิน 4,019.80 ล้านบาท เพื่อให้กระทรวงกลาโหม กระทรวงการอุดมศึกษา วิทยาศาสตร์ฯ กระทรวงเกษตรฯ กระทรวงทรัพยากรธรรมชาติฯ และกระทรวงมหาดไทย นําไปเป็นค่าใช้จ่ายดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 65 และการกักเก็บน้ําเพื่อฤดูแล้งปี 65/66 จํานวน 1,361 รายการ
.
สําหรับพื้นที่เป้าหมายนั้น จะเป็นพื้นที่เสี่ยงเกิดอุทกภัย/ภัยแล้ง ตามที่ สทนช. และหน่วยงานที่เกี่ยวข้องกําหนด รวมถึงพื้นที่เสี่ยงที่มีความจําเป็นต้องดําเนินการแก้ไข บรรเทาปัญหาอุทกภัยและภัยแล้งโดยเร่งด่วน
.
ทั้งนี้ สทนช. ประเมินว่าเมื่อดําเนินการแล้วเสร็จ จะมีพื้นที่ได้รับประโยชน์ 35,723 ไร่ เพิ่มปริมาณน้ําได้ราว 34.02 ล้าน ลบ.ม. มีประชาชนได้รับประโยชน์ 36,735 ครัวเรือน และยังช่วยกําจัดผักตบชวาและวัชพืชน้ําได้ถึง 4.74 ล้านตัน นอกจากนี้ยังเป็นการเพิ่มการลงทุนภาครัฐ ซึ่งจะช่วยกระตุ้นการซื้อวัสดุและจ้างแรงงานคนในท้องถิ่นอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.รับทราบ สำนักงานเลขาธิการสภาผู้แทนราษฎร ขอความร่วมมือนายกรัฐมนตรีและรัฐมนตรีในการมาตอบกระทู้ของ ส.ส.
วันอังคารที่ 26 กรกฎาคม 2565
ครม.รับทราบ สํานักงานเลขาธิการสภาผู้แทนราษฎร ขอความร่วมมือนายกรัฐมนตรีและรัฐมนตรีในการมาตอบกระทู้ของ ส.ส.
ครม.รับทราบ สํานักงานเลขาธิการสภาผู้แทนราษฎร ขอความร่วมมือนายกรัฐมนตรีและรัฐมนตรีในการมาตอบกระทู้ของ ส.ส.
วันที่ 26 กรกฎาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบ ตามที่สํานักงานเลขาธิการสภาผู้แทนราษฎร ได้เสนอเรื่อง ขอความร่วมมือในการมาตอบกระทู้ถาม ซึ่งเป็นการขอความร่วมมือจากครม.ขอให้นายกรัฐมนตรีและรัฐมนตรีที่ต้องตอบกระทู้ถามมาตอบกระทู้ถามในที่ประชุมสภาผู้แทนราษฎรและในห้องกระทู้ถามแยกเฉพาะทุกครั้งที่มีการพิจารณาระเบียบวาระกระทู้ถามในการประชุมสภาผู้แทนราษฎร เพื่อให้การปฏิบัติหน้าที่ของฝ่ายนิติบัญญัติและการประชุมสภาผู้แทนราษฎรดําเนินไปด้วยความเรียบร้อย
ทั้งนี้ในการประชุมสภาผู้แทนราษฎรครั้งที่ 10 (สมัยสามัญประจําปี ครั้งที่ 1 ) วันพฤหัสบดีที่ 30 มิถุนายน 2565 ที่ประชุมได้ตั้งข้อสังเกตว่า วาระกระทู้ถามของสภาผู้แทนราษฎรจะมีการพิจารณาเฉพาะวันพฤหัสบดีช่วงเช้าของทุกสัปดาห์ จึงขอให้นายกรัฐมนตรีและรัฐมนตรีตระหนักและจัดสรรเวลาในช่วงวันดังกล่าวไว้เพื่อเตรียมมาตอบกระทู้ถามของสมาชิกสภาผู้แทนราษฎรทั้งในห้องประชุมสภาผู้แทนราษฎรและห้องกระทู้ถามแยกเฉพาะ
รัฐบาลไทย-ข่าวทำเนียบรัฐบาล-“สาธิต” เปิด “หอผู้ป่วยไอซียูเด็ก” รพ.แม่สอด ขยายบริการผู้ป่วยเด็กอาการหนัก ลดการส่งต่อ
วันศุกร์ที่ 5 สิงหาคม 2565
“สาธิต” เปิด “หอผู้ป่วยไอซียูเด็ก” รพ.แม่สอด ขยายบริการผู้ป่วยเด็กอาการหนัก ลดการส่งต่อ
รัฐมนตรีช่วยว่าการกระทรวงสาธารณสุข เปิดหอผู้ป่วยไอซียูเด็ก โรงพยาบาลแม่สอด จังหวัดตาก ขยายการรักษาผู้ป่วยเด็กที่มีอาการหนัก ช่วยลดการส่งต่อออกนอกพื้นที่
วันนี้ (5 สิงหาคม 2565) ที่โรงพยาบาลแม่สอด จังหวัดตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย ร.อ. นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ และคณะ ตรวจเยี่ยมโรงพยาบาลแม่สอด เยี่ยมเสริมพลัง อสม. และเปิดหอผู้ป่วยไอซียูเด็ก โดยมี นายแพทย์ธวัชชัย เศรษฐศุภพนา ผู้อํานวยการโรงพยาบาล และคณะให้การต้อนรับ
ดร.สาธิต กล่าวว่า โรงพยาบาลแม่สอดได้ให้บริการดูแลรักษาผู้ป่วยหนักทั้งเด็กและผู้ใหญ่มาอย่างต่อเนื่อง ซึ่งจากสถิติการคลอดในโรงพยาบาลเฉลี่ย 2,500 รายต่อปี และในเขตพื้นที่ชายแดนประมาณ 7,000 รายต่อปี พบว่าผู้ป่วยเด็กอาการหนักมีแนวโน้มเพิ่มขึ้น ทําให้สถานที่แออัด ประกอบกับในช่วงสถานการณ์การแพร่ระบาดของโรคโควิด 19 ที่ผ่านมา โรงพยาบาลแม่สอดต้องให้การดูแลผู้ป่วยเด็กจากทุกพื้นที่ที่สงสัยเป็นโควิด จึงขยายบริการโดยปรับปรุงหอผู้ป่วยนรีเวชกรรมและห้องพิเศษรวม ชั้น 3 อาคารเฉลิมพระเกียรติ เป็น “หอผู้ป่วยไอซียูเด็ก”ที่ได้มาตรฐาน รองรับการให้บริการรักษาผู้ป่วยเด็กอาการหนักเพื่อให้รอดพ้นจากภาวะคุกคามชีวิตและปลอดภัยจากภาวะแทรก โดยมีทีมแพทย์ พยาบาล และทีมสหวิชาชีพที่มีความเชี่ยวชาญ ผ่านการอบรมและมีประสบการณ์ในการดูแลผู้ป่วยเด็กวิกฤติโดยเฉพาะ เป็นการช่วยลดการส่งต่อไปยังโรงพยาบาลนอกพื้นที่
“โรงพยาบาลแม่สอด เป็นโรงพยาบาลที่มีศักยภาพสูง มีความมุ่งมั่นตั้งใจในการพัฒนางานการแพทย์ที่ไม่หยุดนิ่ง สามารถดูแลสุขภาพพี่น้องในพื้นที่อําเภอแม่สอดและพื้นที่ชายแดน 5 อําเภอฝั่งตะวันตกของจังหวัดตากได้อย่างมีคุณภาพ ช่วยให้ประชาชนเข้าถึงระบบการรักษาที่ได้มาตรฐานตามนโยบายของกระทรวงสาธารณสุข” ดร.สาธิต กล่าว
สําหรับหอผู้ป่วยไอซียูเด็ก โรงพยาบาลแม่สอด เดิมเป็นอาคารชั้นเดียว ตั้งอยู่บริเวณอาคารอุบัติเหตุฉุกเฉินในปัจจุบัน ให้บริการรวมกันทั้งผู้ป่วยหนักเด็กและผู้ใหญ่ ต่อมาปี 2540 แยกบริการเฉพาะผู้ป่วยหนักเด็กมาที่ชั้น 1 อาคารเฉลิมพระเกียรติ ปี 2543 ได้ขยายบริการและปรับปรุงหอผู้ป่วยหนักผู้ใหญ่เดิม ให้เป็นหอผู้ป่วยหนักเด็กในปี 2552 ได้ย้ายไปอยู่ที่ ชั้น 3 อาคารเฉลิมพระเกียรติ และในปี 2563 ได้ปรับปรุงขยายโครงสร้างอาคารเป็นหอผู้ป่วยไอซียูเด็กจาก 8 เตียง เป็น 16 เตียง ปัจจุบันให้การดูแลเด็กอายุระหว่าง 8 - 15 ปี ที่มีอาการหนัก อาทิ โรคระบบทางเดินหายใจ คลอดก่อนกําหนด ปอดอักเสบ และโรคตามฤดูกาล เช่น ไข้เลือดออก เป็นต้น
************************************ 5 สิงหาคม 2565
รัฐบาลไทย-ข่าวทำเนียบรัฐบาล-คำปราศรัยพลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแพทย์ ประจำปีพุทธศักราช 2564”
วันเสาร์ที่ 27 พฤศจิกายน 2564
คําปราศรัยพลเอก ประยุทธ์ จันทร์โอชา นายกรัฐมนตรี เนื่องในโอกาส “วันแพทย์ ประจําปีพุทธศักราช 2564”
คําปราศรัยพลเอก ประยุทธ์ จันทร์โอชา นายกรัฐมนตรี เนื่องในโอกาส “วันแพทย์ ประจําปีพุทธศักราช 2564”
สวัสดีพี่น้องแพทย์บุคลากรทางการแพทย์และพี่น้องประชาชนที่รักทุกคน
เนื่องในโอกาสวันแพทย์วันที่27พฤศจิกายน2564ผมขอส่งความรักและความปรารถนาดีมายังพี่น้องแพทย์และบุคลากรทางการแพทย์ทั่วประเทศทุกคนและขอขอบคุณที่เป็นกําลังสําคัญในการดูแลสุขภาพคนไทยและพัฒนาระบบสาธารณสุขไทยให้เจริญก้าวหน้าตลอดมา
รัฐบาลมีความห่วงใยและให้ความสําคัญกับสุขภาพและสาธารณสุขของพี่น้องประชาชนเป็นอันดับแรกเสมอมาโดยมีนโยบายในการวางรากฐานระบบหลักประกันสุขภาพสนับสนุนการจัดการสุขภาพในระดับภูมิภาคและการกระจายบุคลากรและทรัพยากรสาธารณสุขให้เหมาะสมกับท้องถิ่นและครอบคลุมทั่วประเทศเพื่อให้ประชาชนทุกระดับเข้าถึงการรักษาและบริการทางการแพทย์ที่มีประสิทธิภาพได้อย่างเท่าเทียมกันนอกจากนี้รัฐบาลได้มุ่งมั่นส่งเสริมการพัฒนาขีดความสามารถในการวิจัยด้านวิทยาศาสตร์การแพทย์และสาธารณสุขให้บุคลากรมีความสามารถและมีเครื่องมือทางการแพทย์ที่ทันสมัยทัดเทียมนานาประเทศเพื่อสนับสนุนและสร้างโอกาสให้ประเทศไทยสามารถเป็นศูนย์กลางทางการแพทย์และสาธารณสุขในระดับภูมิภาคและระดับโลกในภายภาคหน้า
ปัจจุบันประเทศไทยมีระบบการแพทย์และสาธารณสุขที่เข้มแข็งมีแพทย์และบุคลากรทางการแพทย์ที่มีความสามารถเป็นเลิศและเป็นที่ยอมรับในวงการแพทย์ระดับสากลสร้างความไว้วางใจให้แก่ชาวต่างชาตินานาประเทศในการเดินทางเข้ารับบริการทางการแพทย์ในประเทศไทยสามารถสร้างรายได้ให้แก่ประเทศและเป็น
ส่วนสําคัญในการขับเคลื่อนเศรษฐกิจไทย
แพทย์และบุคลากรทางการแพทย์นับเป็นวิชาชีพที่มีหน้าที่สําคัญในการรักษาชีวิตให้ผู้ป่วยมีความปลอดภัยและหายจากการเจ็บไข้อีกทั้งยังมีบทบาทในการพัฒนาสังคมเศรษฐกิจและระบบสาธารณสุขไทยให้ก้าวหน้านับเป็นวิชาชีพที่มีเกียรติมีศักดิ์ศรีและมีคุณค่าเป็นที่น่ายกย่องและน่าภาคภูมิใจ
เป็นที่ทราบกันดีว่าสถานการณ์การแพร่ระบาดของโรคโควิด-19อย่างต่อเนื่องในช่วงระยะเวลา2ปีส่งผลให้แพทย์และบุคลากรทางการแพทย์ต้องปฏิบัติหน้าที่อย่างหนักเพื่อปกป้องดูแลและรักษาชีวิตของพี่น้องประชาชนทุกคนให้ปลอดภัยอีกทั้งยังต้องเผชิญกับความเสี่ยงในการติดเชื้อแพทย์และบุคลากรทางการแพทย์จึงเป็นเจ้าหน้าที่ด่านหน้าที่ปฏิบัติหน้าที่ด้วยความเสียสละอดทนและอุทิศตนต่อสังคมและส่วนรวมเป็นอย่างยิ่งในช่วงเวลาที่ผ่านมาจนทําให้สถานการณ์การแพร่ระบาดทุเลาลงในปัจจุบันประชาชนสามารถกลับมาประกอบอาชีพและดําเนินชีวิตอย่างปกติได้อีกครั้ง
ผมขอชื่นชมแพทย์และบุคลากรทางการแพทย์ทุกคนเป็นอย่างยิ่งที่ได้ทุ่มเทกําลังกายกําลังใจในการปกป้องพี่น้องประชาชนอย่างเต็มกําลังเสมอมาขอส่งกําลังใจและขอขอบคุณแทนพี่น้องประชาชนชาวไทยทุกคนอีกครั้ง
ในโอกาส“วันแพทย์”ปีนี้ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้พี่น้องแพทย์และบุคลากรทางการแพทย์พร้อมทั้งครอบครัวจงประสบแต่ความสุขความเจริญมีกําลังกายกําลังใจที่เข้มแข็งและสัมฤทธิผลในสิ่งอันพึงปรารถนาทุกประการเพื่อร่วมกันเป็นพลังสําคัญในการขับเคลื่อนสังคมและระบบสาธารณสุขไทยให้มีความเจริญก้าวหน้าอย่างมั่นคงสืบไป
ขอบคุณครับ
-------------------
รัฐบาลไทย-ข่าวทำเนียบรัฐบาล-​ปลัดกระทรวงกลาโหม ตรวจเยี่ยมการฝึกปัญหาที่บังคับการการฝึกการระดมสรรพกำลัง(CPX) เพื่อการทหารประจำปี 2565
วันพฤหัสบดีที่ 7 กรกฎาคม 2565
​ปลัดกระทรวงกลาโหม ตรวจเยี่ยมการฝึกปัญหาที่บังคับการการฝึกการระดมสรรพกําลัง(CPX) เพื่อการทหารประจําปี 2565
พลเอก วรเกียรติ รัตนานนท์ ปลัดกระทรวงกลาโหม ให้ความสําคัญในการฝึกทดสอบตามแผนเตรียมพร้อมทรัพยากรให้เกิดความพร้อมในการระดมทรัพยากร เพื่อรองรับสถานการณ์และวิกฤตต่างๆ ตั้งแต่ภาวะปกติได้อย่างมีประสิทธิภาพ
ทั้งนี้ กรมการสรรพกําลังกลาโหม มีหน้าที่ดําเนินการตามแผนเตรียมพร้อมแห่งชาติ โดยรับผิดชอบแผนผนึกกําลังและทรัพยากร รวมทั้งจัดการฝึกการระดมสรรพกําลังเพื่อการทหาร ซึ่งเป็นส่วนหนึ่งของการฝึกการบริหารวิกฤตการณ์ระดับชาติ ของสํานักงานสภาความมั่นคงแห่งชาติ โดยใช้กรอบสถานการณ์การฝึกร่วมกองทัพไทย ตามแผนป้องกันประเทศ มุ่งเน้นการฝึก เพื่อสนับสนุนทรัพยากรภายใต้ แผนผนึกกําลังและทรัพยากรเพื่อการป้องกันประเทศ
โดยเช้าวันนี้ 7 ก.ค. 65 เวลา 9.30 น. ปลัดกระทรวงกลาโหม ได้เดินทางไปตรวจเยี่ยมการฝึกปัญหาที่บังคับการ (CPX) การฝึกการระดมสรรพกําลังเพื่อการทหาร ประจําปี 2565 (กรส.65) โดยได้ตรวจเยี่ยมการฝึกในส่วนต่างๆ ประกอบด้วย ส่วนควบคุมการฝึก / ส่วนประเมินผลการฝึก / ส่วนสังเกตการณ์การฝึกและหน่วยสนับสนุนการระดมสรรพกําลังทั่วไป / และส่วนรับการฝึก ที่ปฏิบัติหน้าที่เป็นศูนย์ระดมสรรพกําลังพร้อมรับฟังบรรยายสรุปภาพรวมในการฝึก และพูดคุยกับตัวแทนศูนย์ปฏิบัติการด้านทรัพยากรทั้ง 10 ด้าน ผ่านระบบการประชุมทางไกล เพื่อทดสอบการวางแผน และอํานวยการของศูนย์ระดมสรรพกําลังเพื่อการทหาร
ตลอดจนเตรียมความพร้อมของทุกภาคส่วน ในภาวะวิกฤตตามแผนการปฏิบัติของหน่วย ในการสนับสนุนความต้องการทางทหาร ตามแผนผนึกกําลังและทรัพยากร เพื่อการป้องกันประเทศ โดยมี พลโท เริงฤทธิ์ บัญญัติ เจ้ากรมการสรรพกําลังกลาโหม ในฐานะผู้อํานวยการ การฝึกการระดมสรรพกําลังเพื่อการทหาร ประจําปี 2565 ให้การต้อนรับ ณ กรมการสรรพกําลังกลาโหม อาคารสํานักงานปลัดกระทรวงกลาโหม (พื้นที่ศรีสมาน)
รัฐบาลไทย-ข่าวทำเนียบรัฐบาล-สธ. เผย ผู้ติดเชื้อโควิดเพิ่มขึ้น แต่การป่วยหนักและเสียชีวิตลดลง ย้ำมาตรการ VUCA ช่วยลดผู้ติดเชื้อ
วันพฤหัสบดีที่ 10 กุมภาพันธ์ 2565
สธ. เผย ผู้ติดเชื้อโควิดเพิ่มขึ้น แต่การป่วยหนักและเสียชีวิตลดลง ย้ํามาตรการ VUCA ช่วยลดผู้ติดเชื้อ
กระทรวงสาธารณสุข เผย ผู้ติดเชื้อโควิดเพิ่มขึ้น 5 เท่าจากต้นปี แต่อัตราผู้ป่วยอาการหนักและเสียชีวิตลดลง ใช้ระบบการดูแลรักษาที่บ้านเป็นหลัก ระบบสาธารณสุขจึงยังรองรับได้ สถานพยาบาลมีเตียงว่างรองรับกว่า 70%
กระทรวงสาธารณสุข เผย ผู้ติดเชื้อโควิดเพิ่มขึ้น5เท่าจากต้นปี แต่อัตราผู้ป่วยอาการหนักและเสียชีวิตลดลงใช้ระบบการดูแลรักษาที่บ้านเป็นหลัก ระบบสาธารณสุขจึงยังรองรับได้ สถานพยาบาลมีเตียงว่างรองรับกว่า70%พร้อมขอความร่วมมือเข้มมาตรการVUCAช่วยลดจํานวนผู้ติดเชื้อ
วันนี้ (10กุมภาพันธ์2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขกล่าวว่า กระทรวงสาธารณสุขเตรียมความพร้อมดูแลรักษาผู้ป่วยโควิด19อย่างเต็มที่ แม้ขณะนี้จะมีผู้ติดเชื้อเพิ่มขึ้นประมาณ5เท่า เมื่อเทียบกับต้นปี2565แต่ผู้ป่วยอาการหนักและเสียชีวิตไม่ได้เพิ่มตาม และเมื่อเทียบกับจํานวนผู้ติดเชื้อที่เพิ่มขึ้น พบว่าอัตราการป่วยหนักและเสียชีวิตลดลงมาก จึงให้ความสําคัญกับจํานวนผู้ป่วยอาการหนักและผู้เสียชีวิตมากกว่าจํานวนผู้ติดเชื้อ ซึ่งขณะนี้มีการกระจายวัคซีนอย่างทั่วถึง มีระบบการดูแลที่บ้าน(Home Isolation)ทําให้สถานพยาบาลมีความพร้อมในการดูแลผู้ป่วยอาการหนักเต็มที่ สิ่งที่น่าเป็นห่วงคือ ผู้เสียชีวิตทุกวันนี้มากกว่า80%เป็นผู้ที่อยู่ในกลุ่มเสี่ยง ทั้งผู้สูงอายุ ผู้มีโรคประจําตัว และไม่ได้รับวัคซีน จึงต้องขอให้มารับวัคซีนกันให้ครบถ้วน และหากได้รับวัคซีนครบ2เข็มแล้วเกิน3เดือน ขอให้มารับวัคซีนเข็มกระตุ้น
ด้าน นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า ในการควบคุมโรค ยังคงให้ยึดตามมาตรการVUCAโดยขณะนี้เร่งฉีดวัคซีนเข็ม3ได้มากกว่า20%ของประชากรแล้ว ขณะที่ประชาชนพบว่าให้ความร่วมมือใส่หน้ากากทุกคน ขอให้ใช้การป้องกันตนเองขั้นสูงสุด ส่วนเรื่องCOVID Free Settingขอความร่วมมือสถานประกอบการทุกแห่งดําเนินการจะช่วยให้สถานที่มีความปลอดภัย และตรวจATKเป็นระยะ ถ้าดําเนินมาตรการเหล่านี้ผู้ติดเชื้อจะลดลง โดยขณะนี้ระบบสาธารณสุขยังมีเตียงรองรับอีกกว่า70%เนื่องจากใช้การดูแลด้วยระบบHome Isolationก่อน ส่วนสถานพยาบาลจะเน้นดูแลผู้ป่วยอาการหนัก ซึ่งเดิมมีผู้ป่วยหนักวันละกว่า6,000ราย เข้าไอซียูกว่า1,200ราย แต่ขณะนี้ผู้ป่วยอาการหนักเหลือประมาณ500ราย และใส่เครื่องช่วยหายใจ110ราย ลดลงกว่าเดิมประมาณ10เท่า หากมีผู้ติดเชื้อที่ต้องรับการรักษาในโรงพยาบาลเพิ่มขึ้นจึงพร้อมรองรับได้
************************************** 10 กุมภาพันธ์ 2565
รัฐบาลไทย-ข่าวทำเนียบรัฐบาล-ปลัด พม. อ้าแขนรับผู้ถูกล่วงละเมิดฯ พร้อมรับฟังและปรึกษาได้ตลอดเวลา
วันจันทร์ที่ 18 เมษายน 2565
ปลัด พม. อ้าแขนรับผู้ถูกล่วงละเมิดฯ พร้อมรับฟังและปรึกษาได้ตลอดเวลา
ปลัด พม. อ้าแขนรับผู้ถูกล่วงละเมิดฯ พร้อมรับฟังและปรึกษาได้ตลอดเวลา
วันนี้ (18 เม.ย. 65)นางพัชรี อารยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีการนําเสนอข่าวการล่วงละเมิดทางเพศของนักการเมืองนั้น เรื่องนี้เป็นหน้าที่และอํานาจตามกฎหมายของกระทรวง พม. โดยกรมกิจการสตรีและสถาบันครอบครัว (สค.) ที่จะดูแลทุกฝ่ายอย่างเป็นธรรม ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ให้นโยบายมาโดยตลอด ว่าให้ปฏิบัติตามกฎหมาย โดยไม่ต้องเกรงกลัวว่าใครมีอิทธิพลอย่างไร และต้องดูแลผู้เสียหาย ทั้งด้านกฎหมายและจิตวิทยาอย่างเต็มที่ โดยให้โอกาสทางกระบวนการยุติธรรมอย่างเท่าเทียมกัน
นางพัชรีกล่าวต่อไปว่า เราจะไม่ด่วนตัดสินใคร ต้องเป็นไปตามกระบวนการยุติธรรม และให้ความบายใจต่อผู้ถูกละเมิด โดยให้มาปรึกษากับปลัดกระทรวง พม. หรืออธิบดีกรมกิจการสตรีและสถาบันครอบครัวได้แบบปลอดภัย ซึ่งเราจะรักษาความลับให้กับทุกคน ทั้งนี้ หากท่านใดต้องการความช่วยเหลือ สามารถติดต่อได้ที่ เพจ Facebook: ปลัดพัชรี และ Facebook: pacharee arayakul ได้ตลอดเวลา
รัฐบาลไทย-ข่าวทำเนียบรัฐบาล-ปรับ! “ยิ่งใช้ยิ่งได้” เพิ่มวงเงินคำนวณสิทธิ e-Voucher เป็น 10,000 บาท/คน/วัน พร้อมขยายระยะเวลาใช้จ่ายถึง 30 พฤศจิกายน 2564
วันอังคารที่ 20 กรกฎาคม 2564
ปรับ! “ยิ่งใช้ยิ่งได้” เพิ่มวงเงินคํานวณสิทธิ e-Voucher เป็น 10,000 บาท/คน/วัน พร้อมขยายระยะเวลาใช้จ่ายถึง 30 พฤศจิกายน  2564
ปรับ! “ยิ่งใช้ยิ่งได้” เพิ่มวงเงินคํานวณสิทธิ e-Voucher เป็น 10,000 บาท/คน/วัน พร้อมขยายระยะเวลาใช้จ่ายถึง 30 พฤศจิกายน  2564
(20  ก.ค. 64 )  นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรีอนุมัติการเปลี่ยนแปลงโครงการ “ยิ่งใช้ยิ่งได้”  ดังนี้
1.ขยายระยะเวลาการใช้จ่ายเพื่อซื้อสินค้าหรือรับบริการที่ได้รับการสนับสนุน  e-Voucher  จากเดิมระหว่าง 1 ก.ค.- 30 ก.ย.2564  เป็นตั้งแต่ 1 ก.ค.-30 พ.ย.2564
2.เพิ่มวงเงินใช้จ่ายสูงสุดที่จะนํามาคํานวณสิทธิ ไม่เกิน 10,000 บาท/คน/วัน ตั้งแต่วันที่ 15 ก.ค. -30 พ.ย.  โดยยังจํากัดวงเงินใช้จ่ายสูงสุดที่จะนํามาคํานวณสิทธิ  e-Voucher  ไม่เกิน60,000 บาทต่อคน
3. ปรับลดจํานวนกลุ่มเป้าหมายของโครงการ ฯ จากเดิมที่ไม่เกิน  4 ล้านคน เป็น “ไม่เกิน 1.4 ล้าน”คน ทําให้กรอบวงเงินโครงการ  ฯ ลดลงจาก 28,000 ล้านบาท เป็น 9,800 ล้านบาท หรือลดลงประมาณ 18,200 ล้านบาท
ทั้งนี้ โฆษกประจําสํานักนายกรัฐมนตรีกล่าวว่า มีการคาดการณ์ว่า จากการประกาศข้อกําหนดของ ศบค. ที่ผ่านมา ซึ่งให้ห้างสรรพสินค้า ศูนย์การค้า คอมมูนิตี้มอลล์หรือสถานประกอบการที่มีลักษณะคล้ายกัน ในเขตพื้นที่กรุงเทพมหานครและปริมณฑล และ ในพื้นที่ 4 จังหวัดภาคใต้ของประเทศ เปิดดําเนินการได้ถึงเวลา 20.00 น. และเปิดให้เฉพาะการจําหน่ายสินค้าอุปโภคบริโภคที่จําเป็นต่อการดํารงชีวิต ระยะเวลาอย่างน้อย 14 วัน รวมทั้งร้านค้าและร้านอาหารที่เข้าร่วมโครงการที่อยู่ในห้างสรรพสินค้าต้องปิดชั่วคราว จึงมีผลให้อาจจะมีผู้ใช้สิทธิ์น้อยลง จึงมีการปรับเปลี่ยนโครงการเพื่อความเหมาะสมด้วย
....
รัฐบาลไทย-ข่าวทำเนียบรัฐบาล-สมอ. แก้ไขหลักเกณฑ์ช่วยผู้ส่งออกจากความไม่สงบในรัสเซีย-ยูเครน เริ่มใช้เดือนสิงหาคมนี้
วันจันทร์ที่ 1 สิงหาคม 2565
สมอ. แก้ไขหลักเกณฑ์ช่วยผู้ส่งออกจากความไม่สงบในรัสเซีย-ยูเครน เริ่มใช้เดือนสิงหาคมนี้
สมอ. แก้ไขหลักเกณฑ์ช่วยผู้ส่งออกจากความไม่สงบในรัสเซีย-ยูเครน เริ่มใช้เดือนสิงหาคมนี้
บอร์ด สมอ. ไฟเขียว ให้แก้ไขหลักเกณฑ์ช่วยผู้ส่งออกเพิ่มเติม กรณีส่งสินค้าออกไปแล้วไม่สามารถเข้าประเทศปลายทางได้ จําเป็นต้องนํากลับเข้าประเทศไทย ให้แสดงหลักฐานว่าเป็นผลิตภัณฑ์เดียวกันกับที่ส่งออก เริ่มใช้เดือนสิงหาคมนี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม ออกมาตรการช่วยเหลือผู้ประกอบการเพิ่มเติม กรณีผู้ส่งออกของไทยที่ได้รับผลกระทบจากสงครามรัสเซีย-ยูเครน โดยไม่สามารถส่งสินค้าเข้าประเทศปลายทางได้ และจําเป็นต้องนําสินค้ากลับเข้ามาในประเทศ โดยให้ สมอ. ออกมาตรการช่วยเหลือโดยเร่งด่วนเพื่อบรรเทาความเดือดร้อนของผู้ส่งออก ให้ได้รับผลกระทบน้อยที่สุด เนื่องจากเป็นสถานการณ์ที่ไม่สามารถควบคุมได้
ด้าน นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า จากข้อสั่งการดังกล่าว คณะกรรมการมาตรฐานผลิตภัณฑ์อุตสาหกรรม (กมอ.) ในคราวการประชุมเมื่อเดือนกรกฎาคมที่ผ่านมา ได้มีมติเห็นชอบให้ สมอ. แก้ไขหลักเกณฑ์ในการส่งออกสินค้าที่เป็นสินค้าควบคุมจํานวน 2 ฉบับ ได้แก่ 1) หลักเกณฑ์และเงื่อนไขการทําผลิตภัณฑ์อุตสาหกรรมที่แตกต่างไปจากมาตรฐานที่กําหนดเพื่อประโยชน์ในการส่งออก โดยกรณีเมื่อส่งออกแล้วมีความจําเป็นต้องนํากลับเข้ามาในประเทศอีก ให้แจ้งต่อ สมอ. พร้อมแสดงหลักฐานที่สามารถพิสูจน์ได้ว่าผลิตภัณฑ์ดังกล่าวเป็นผลิตภัณฑ์เดียวกันกับที่ได้ส่งออก โดยมิได้มีการเปลี่ยนแปลงรูปร่างและลักษณะใดๆ 2) หลักเกณฑ์และเงื่อนไขในการนําผลิตภัณฑ์อุตสาหกรรมเข้ามาในราชอาณาจักรเพื่อผลิต ผสม ประกอบ บรรจุ หรือดําเนินการด้วยวิธีอื่นใดกับผลิตภัณฑ์อุตสาหกรรมนั้น แล้วส่งออกไปนอกราชอาณาจักรทั้งหมด โดยในกรณีที่ผลิตภัณฑ์ที่ส่งออกแล้วแต่มีความจําเป็นต้องนํากลับเข้ามาในประเทศอีก ให้แจ้งต่อ สมอ. พร้อมแสดงหลักฐานที่สามารถพิสูจน์ได้ว่าผลิตภัณฑ์ดังกล่าวเป็นผลิตภัณฑ์เดียวกันกับที่ได้ส่งออก โดยมิได้มีการเปลี่ยนแปลงรูปร่างและลักษณะใดๆ เช่นกัน ซึ่งการแก้ไขหลักเกณฑ์ดังกล่าวจะช่วยบรรเทาความเดือดร้อนให้ผู้ประกอบการส่งออก ที่ได้รับผลกระทบจากความไม่สงบในรัสเซีย-ยูเครน แต่ยังอยู่ในการควบคุมของ สมอ. เพื่อไม่ให้สินค้าที่นํากลับเข้ามา มีการจําหน่ายภายในประเทศได้ เพราะสินค้าเหล่านี้เป็นสินค้าที่ผลิตตามความต้องการของประเทศต่าง ๆ ซึ่งอาจไม่เป็นไปตามมาตรฐานของประเทศไทย และอาจเกิดความไม่ปลอดภัยต่อประชาชนไทยได้
เลขาธิการ สมอ. กล่าวเพิ่มเติมอีกว่า นอกจากบอร์ด กมอ. จะเห็นชอบให้ สมอ. แก้ไขหลักเกณฑ์ ดังกล่าวข้างต้นแล้ว ยังได้เห็นชอบให้ สมอ. ควบคุมสินค้าเพิ่มเติมอีก 2 รายการ ได้แก่ เสายางจราจรล้มลุก และชุดประกอบสวิตซ์เกียร์ รวมทั้งเห็นชอบมาตรฐานที่กําหนดใหม่ จํานวน 31 มาตรฐาน อาทิ มาตรฐานข้อความที่ใช้สื่อสารในอุตสากรรมการเงินสากล อุปกรณ์จํากัดความเร็วยานยนต์ กระดาษสัมผัสอาหาร บล็อกยางปูพื้นสังเคราะห์ เสาเข็มคอนกรีต ภาชนะพลาสติกสลายตัวได้สําหรับบรรจุอาหาร เครื่องขัดเงาและเครื่องขัดล้างพื้น เครื่องล้างจาน เครื่องบาร์บีคิวภายนอกอาคาร ตู้อบซาวน่าและตู้อบอินฟราเรด และเครื่องสุขอนามัยช่องปากไฟฟ้า อีกด้วย
1 สิงหาคม 2565
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนการดำเนินงานของสำนักงานยุติธรรมจังหวัด ประจำปีงบประมาณ พ.ศ. ๒๕๖๕
วันอังคารที่ 26 ตุลาคม 2564
กระทรวงยุติธรรม ขับเคลื่อนการดําเนินงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๕
กระทรวงยุติธรรม ขับเคลื่อนการดําเนินงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๕
ในวันจันทร์ที่ ๒๕ ตุลาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมการขับเคลื่อนการดําเนินงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๕ ผ่านระบบการประชุมทางไกล (Video Conference) โดยมี นางสาวณัฐนันท์ พิทักษา ผู้อํานวยการกองประสานราชการจังหวัด สํานักงานปลัดกระทรวงยุติธรรม นางสาววิลาวัลย์ ยี่ทอง ผู้เชี่ยวชาญเฉพาะด้านนโยบายและยุทธศาสตร์ ตลอดจนยุติธรรมจังหวัด ผู้แทนสํานักงานยุติธรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วม
โดยนายวัลลภ นาคบัว รองปลัดกระทรวงยุติธรรม ได้กล่าวสรุปผลการดําเนินงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๔ ในด้านต่างๆ ได้แก่ แนวทางการดําเนินงานของคณะกรรมการขับเคลื่อนภารกิจกระทรวงยุติธรรมในพื้นที่ ผลการดําเนินงานคณะกรรมการขับเคลื่อนภารกิจกระทรวงยุติธรรมในพื้นที่ การให้ความช่วยเหลือประชาชนผ่านกลไกคณะกรรมการขับเคลื่อนภารกิจกระทรวงยุติธรรมในพื้นที่ การบูรณาการระหว่างกระทรวงยุติธรรมและหน่วยงานในพื้นที่ รวมทั้งสรุปผลการดําเนินงานของศูนย์ยุติธรรมสร้างสุข สรุปสถิติการให้บริการประชาชน และการให้ความช่วยเหลือประชาชนเชิงรุกในด้านต่างๆ การรับฟังปัญหาอุปสรรค ข้อเสนอแนะ เกี่ยวกับกรอบแนวทางการปฏิบัติงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๔ ตลอดจนการสรุปผลสํานักงานยุติธรรมจังหวัดที่มีผลปฏิบัติงานโดดเด่น ประจําปีงบประมาณ พ.ศ. ๒๕๖๔
โอกาสนี้ รองปลัดกระทรวงยุติธรรม ได้มอบนโยบายประจําปีงบประมาณ พ.ศ. ๒๕๖๕ ของสํานักงานยุติธรรมจังหวัด โดยเน้นย้ําการขับเคลื่อนการดําเนินงานตามนโยบายของรัฐมนตรีว่าการกระทรวงยุติธรรม และปลัดกระทรวงยุติธรรม การบริหารจัดการงบประมาณประจําปีงบประมาณ พ.ศ. ๒๕๖๕ การบริหารจัดการในสถานการณ์การแพร่ระบาดโควิด-19 และการสร้างการรับรู้ทางกฎหมายและงานบริการประชาชนของสํานักงานยุติธรรมจังหวัด
ทั้งนี้ นางสาวณัฐนันท์ พิทักษา ผู้อํานวยการกองประสานราชการจังหวัด สํานักงานปลัดกระทรวงยุติธรรม ได้ชี้แจงแนวทางการจัดสรรงบประมาณรายจ่ายประจําปีงบประมาณ พ.ศ.๒๕๖๕ ของสํานักงานยุติธรรมจังหวัด การจัดสรรครุภัณฑ์ยานพาหนะให้แก่สํานักงานยุติธรรมจังหวัด และผู้ปฏิบัติงานในพื้นที่ได้รับทราบอีกด้วย
รัฐบาลไทย-ข่าวทำเนียบรัฐบาล-กรมทางหลวงชนบท ลาดยางถนนเข้าเขื่อนบางลาง อำเภอบันนังสตา จังหวัดยะลา ส่งเสริมเศรษฐกิจการท่องเที่ยว พร้อมสนับสนุนการคมนาคมพื้นที่ชายแดนใต้
วันจันทร์ที่ 30 สิงหาคม 2564
กรมทางหลวงชนบท ลาดยางถนนเข้าเขื่อนบางลาง อําเภอบันนังสตา จังหวัดยะลา ส่งเสริมเศรษฐกิจการท่องเที่ยว พร้อมสนับสนุนการคมนาคมพื้นที่ชายแดนใต้
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อําเภอบันนังสตา จังหวัดยะลา  เพื่อยกระดับคุณภาพชีวิตในการเดินทางให้กับประชาชน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อําเภอบันนังสตา จังหวัดยะลา เพื่อยกระดับคุณภาพชีวิตในการเดินทางให้กับประชาชน ส่งเสริมการท่องเที่ยวเขื่อนบางลางและเป็นการสนับสนุนการคมนาคมในพื้นที่ชายแดนให้สมบูรณ์มากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า แต่เดิมสภาพถนนในบริเวณดังกล่าวเป็นถนนแอสฟัลท์ติกคอนกรีต มีความกว้างเพียง 6 เมตร ส่งผลให้ประชาชนในพื้นที่และนักท่องเที่ยวไม่ได้รับ ความสะดวกในการเดินทาง ทั้งนี้ เพื่อเป็นการแก้ไขปัญหาดังกล่าวอย่างยั่งยืน ยกระดับคุณภาพชีวิตให้กับประชาชนในพื้นที่ชายแดน อํานวยความสะดวกให้กับประชาชนและนักท่องเที่ยวที่จะเดินทางไปยังเขื่อนบางลาง ซึ่งเป็นอ่างเก็บน้ําขนาดใหญ่ที่สุดของภาคใต้ตอนล่าง ทช. จึงได้ดําเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อําเภอบันนังสตา จังหวัดยะลา กว้าง 7 เมตร พร้อมไหล่ทางข้างละ 2.50 เมตร แบ่งออกเป็น 3 ตอน รวมระยะทาง 4.980 กิโลเมตร ดังนี้
- ตอนที่ 1 ก่อสร้างเป็นผิวจราจรแบบพาราแอสฟัลท์ติกคอนกรีต มีจุดเริ่มต้นโครงการ กม. ที่ 0+020 ถึง กม. ที่ 1+020 และ กม. ที่ 1+400 ถึง กม. ที่ 1+700 รวมระยะทาง 1.300 กิโลเมตร ซึ่งได้ดําเนินการก่อสร้างแล้วเสร็จไปเมื่อปี 2563
- ตอนที่ 2 ก่อสร้างเป็นผิวจราจรแบบพาราแอสฟัลท์ติกคอนกรีต มีจุดเริ่มต้น กม. ที่ 1+020 ถึง 1+400 และ กม. ที่ 1+700 ถึง กม. ที่ 3+000 รวมระยะทาง 1.680 กิโลเมตร ปัจจุบันได้ดําเนินการก่อสร้าง แล้วเสร็จสมบูรณ์ เมื่อเดือนกรกฎาคม 2564
- ตอนที่ 3 ก่อสร้างเป็นผิวจราจรแบบแอสฟัลท์ติกคอนกรีต มีจุดเริ่มต้น กม. ที่ 5+000 ถึง กม. ที่ 6+720 และ กม. ที่ 6+800 ถึง กม. ที่ 7+080 รวมระยะทาง 2 กิโลเมตร ปัจจุบันการก่อสร้างมีความก้าวหน้าไปแล้วกว่าร้อยละ 60 ขณะนี้อยู่ระหว่างการก่อสร้างชั้นพื้นทาง คาดว่าจะก่อสร้างแล้วเสร็จในปี 2564
ทั้งนี้ เมื่อก่อสร้างแล้วเสร็จสมบูรณ์ นอกจากเส้นทางดังกล่าวจะช่วยส่งเสริมการท่องเที่ยวแล้ว ประชาชนผู้ใช้เส้นทางยังสามารถใช้สัญจรจากอําเภอบันนังสตา เพื่อเข้าสู่อําเภอเมือง จังหวัดยะลาได้อย่างสะดวกอีกด้วย
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมคณะทำงานความร่วมมือการท่องเที่ยวเชิงเกษตร มุ่งขับเคลื่อนการท่องเที่ยวเชิงเกษตรระหว่างภาครัฐ เอกชน และท้องถิ่น
วันพฤหัสบดีที่ 20 มกราคม 2565
กระทรวงเกษตรฯ ประชุมคณะทํางานความร่วมมือการท่องเที่ยวเชิงเกษตร มุ่งขับเคลื่อนการท่องเที่ยวเชิงเกษตรระหว่างภาครัฐ เอกชน และท้องถิ่น
กระทรวงเกษตรฯ ประชุมคณะทํางานความร่วมมือการท่องเที่ยวเชิงเกษตร มุ่งขับเคลื่อนการท่องเที่ยวเชิงเกษตรระหว่างภาครัฐ เอกชน และท้องถิ่น
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานความร่วมมือการท่องเที่ยวเชิงเกษตร กระทรวงเกษตรและสหกรณ์ ครั้งที่ 1/2565 ณ กระทรวงเกษตรและสหกรณ์ ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มีแนวทางส่งเสริมเศรษฐกิจด้านการเกษตร โดยเชิญชวนประชาชนคนไทยเที่ยวเมืองไทย เน้นส่งเสริมการท่องเที่ยวเชิงเกษตรและชุมชน พร้อมทั้งสนับสนุนสินค้าเกษตรเป็นของฝากของที่ระลึก เพื่อให้เกิดการสร้างงาน สร้างรายได้แก่เกษตรกรและชุมชน รวมทั้งพัฒนาแหล่งท่องเที่ยวเชิงเกษตรให้ได้มาตรฐานและมีความยั่งยืน
นายนราพัฒน์ กล่าวว่า ที่ประชุมมีการหารือร่วมกันระหว่างหน่วยงานภาครัฐกับภาคเอกชนที่เกี่ยวข้องกับการท่องเที่ยว และมีมติให้เชื่อมโยงการท่องเที่ยวเชิงเกษตรกับสถานที่ท่องเที่ยวสําคัญของประเทศไทย เพื่อความหลากหลายในการท่องเที่ยว โดยกระทรวงเกษตรและสหกรณ์ กระทรวงการท่องเที่ยวและกีฬา กรมการท่องเที่ยว องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ภาคเอกชนด้านการท่องเที่ยว หน่วยงานในท้องถิ่นและหน่วยงานอื่นๆ ที่เกี่ยวข้อง จะประสานรายละเอียดเพื่อพัฒนาเส้นทางท่องเที่ยวที่มีการจัดกิจกรรมสร้างการรับรู้แหล่งท่องเที่ยวเชิงเกษตร รวมทั้งพัฒนาแหล่งท่องเที่ยวเชิงเกษตรร่วมกับเกษตรกรรุ่นใหม่ (Young Smart Farmer: YSF) ซึ่งจะทําให้นักท่องเที่ยวได้พบกับประสบการณ์ใหม่ๆ ด้านการเกษตร การเรียนรู้วิถีเกษตร โดยให้ความสําคัญในด้านความปลอดภัยของนักท่องเที่ยวโดยเฉพาะในช่วงการระบาดของโรคติดเชื้อไวรัสโคโรนา 2019 (COVID – 19)
ทั้งนี้ กระทรวงเกษตรและสหกรณ์ได้คัดเลือกเส้นทางท่องเที่ยวเชิงเกษตร จํานวน 4 เส้นทาง ดังนี้ 1. ภาคตะวันตก จังหวัดเพชรบุรี ประกอบด้วย วิสาหกิจชุมชนกลุ่มอาชีพเกลือทะเลกังหันทอง ชุมชนท่องเที่ยวบ้านไร่กร่าง มาลัยฟาร์ม ศูนย์การเรียนรู้การปศุสัตว์ (ด่านกักกันสัตว์เพชรบุรี) สหกรณ์การเกษตรหุบกระพง จํากัด และวิสาหกิจชุมชนกลุ่มธนาคารต้นไม้บ้านถ้ําเสือ 2. ภาคตะวันออก จังหวัดระยอง ประกอบด้วย สวนสุภัทราแลนด์ วิสาหกิจชุมชนกลุ่มเกษตรผลิตไม้กฤษณา (มีสุขฟาร์ม) วิสาหกิจชุมชนท่องเที่ยวบ้านทะเลน้อยระยองฮิ ทุ่งโปรงทอง และวิสาหกิจชุมชนโฮมสเตย์มหาวิทยาลัยบ้านนอกบ้านจํารุง 3. ภาคตะวันออกเฉียงเหนือ จังหวัดนครราชสีมา ประกอบด้วย สวนแม่กรทอง สวนแม่หม่อน ปาป้าฟาร์มสเตย์ สวนสัปปะรดสีบ้านพระอังคาร รักจังเมล่อนฟาร์ม และวังน้ําเขียวฟาร์ม 4. ภาคเหนือ จังหวัดเชียงใหม่ ประกอบด้วย ศูนย์วิจัยเกษตรหลวงเชียงใหม่ (ขุนวาง) สถานีวิจัยเกษตรหลวงดอยอินทนนท์ และดอยอินทนนท์ เป็นต้น โดยจะพิจารณาคัดเลือกพื้นที่ท่องเที่ยวเชิงเกษตรเพิ่มเติม อาทิ ธนาคารปูม้า ฟาร์มกุ้ง และฟาร์มปศุสัตว์
รัฐบาลไทย-ข่าวทำเนียบรัฐบาล-ของขวัญปีใหม่ 2565 จากใจกระทรวงอุตสาหกรรม "เสริมสภาพคล่องการดำเนินธุรกิจ"
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "เสริมสภาพคล่องการดําเนินธุรกิจ"
ของขวัญปีใหม่ 2565 จากใจกระทรวงอุตสาหกรรม "เสริมสภาพคล่องการดําเนินธุรกิจ"
ของขวัญปีใหม่ 2565 จากใจกระทรวงอุตสาหกรรม
2. เสริมสภาพคล่องการดําเนินธุรกิจ
- สินเชื่อเพิ่มศักยภาพ SME วงเงิน 1,000 ลบ.จากกองทุนพัฒนา SME ตามแนวประชารัฐ วงเงินสินเชื่อต่อรายสูงสุดไม่เกิน 15 ลบ.
...ระยะเวลากู้สูงสุดไม่เกิน 10 ปี
...ปลอดชําระคืนเงินต้นสูงสุดไม่เกิน 18 เดือน ดอกเบี้ยร้อยละ 2 ต่อปี
...คาดว่าจะเปิดรับคําขอสินเชื่อได้ต้นปี 2565
- สินเชื่อสร้างโอกาส เสริมสภาพคล่อง SME วงเงิน 500 ลบ. จากกองทุนพัฒนา SME ตามแนวประชารัฐ
...วงเงินสินเชื่อต่อรายตั้งแต่ 1 แสนบาท สูงสุดไม่เกิน 2 ลบ.
...ระยะเวลากู้สูงสุดไม่เกิน 7 ปี
...ปลอดชําระคืนเงินต้นสูงสุดไม่เกิน 12 เดือน ดอกเบี้ยร้อยละ 2 ต่อปี
...คาดว่าจะเปิดรับคําขอสินเชื่อได้ต้นปี 2565
- สินเชื่อเพื่อฟื้นฟู SME วงเงิน 500 ลบ. จากกองทุนพัฒนา SME ตามแนวประชารัฐ สําหรับ SME ที่เป็นลูกหนี้สินเชื่อจากกองทุนพัฒนา SME ตามแนวประชารัฐ
...วงเงินสินเชื่อต่อรายสูงสุดไม่เกิน 3 ลบ.
...ระยะเวลากู้สูงสุดไม่เกิน 7 ปี
...ปลอดชําระคืนเงินต้นสูงสุดไม่เกิน 12 เดือน ดอกเบี้ยร้อยละ 2 ต่อปี
...คาดว่าจะเปิดรับคําขอสินเชื่อได้ต้นปี 2565
- สินเชื่อพิเศษดีพร้อมเปย์ วงเงิน 30 ลบ.จากกรมส่งเสริมอุตสาหกรรม สําหรับ SME ที่เข้าร่วมโครงการของ กรมส่งเสริมอุตสาหกรรม ในปี 2564-2565
...สามารถยื่นคําขกภายใน 30 เมษายน 2565 หรือจนกว่าจะครบจํานวนวงเงินโครงการ ดอกเบี้ยคงที่ระยะสั้นแบบขั้นบันได เริ่มต้นปีแรก 3% ปีที่สอง 4% และปีที่สาม 5%
- สินเชื่อ “SMEs Happy” วงเงิน 15,000 ลบ.จากธนาคารพัฒนาวิสาหกิจขนาดกลางและขนาดย่อม (SME D BANK)
ระหว่างวันที่ 3 มกราคม – 31 มีนาคม 2565 ฟรี!!️ค่าประเมินราคาหลักประกัน ใน 3 ผลิตภัณฑ์...
...SMEs D Plus วงเงิน 5,000 ลบ. ดอกเบี้ยร้อยละ 4.5% ต่อปี ผ่อนนาน 10 ปี ปลอดชําระเงินต้นสูงสุด 18 เดือน
...SMEs D เพื่อการลงทุน วงเงิน 5,000 ลบ. ดอกเบี้ยร้อยละ 5.5% ต่อปี ผ่อนนาน 10 ปี ปลอดชําระเงินต้นสูงสุด 18 เดือน
...SMEs D เสริมสภาพคล่อง วงเงิน 5,000 ลบ. ดอกเบี้ยร้อยละ 6.0% ต่อปี
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมรวมพลังวันต่อต้านการใช้แรงงานเด็กโลก มุ่งขจัดการใช้แรงงานเด็กรูปแบบที่เลวร้ายให้หมดสิ้นจากประเทศไทย
วันศุกร์ที่ 10 มิถุนายน 2565
ก.แรงงาน จัดกิจกรรมรวมพลังวันต่อต้านการใช้แรงงานเด็กโลก มุ่งขจัดการใช้แรงงานเด็กรูปแบบที่เลวร้ายให้หมดสิ้นจากประเทศไทย
กระทรวงแรงงาน โดยกรมสวัสดิการและคุ้มครองแรงงาน จัดกิจกรรมวันต่อต้านการใช้แรงงานเด็กโลก ประจําปี 2565 โดยมุ่งมั่นและตั้งใจขจัดปัญหาการใช้แรงงานเด็กในรูปแบบเลวร้ายทุกรูปแบบให้หมดสิ้นไปตามหลัก ILO พร้อมมุ่งเน้นการทํางานเชิงบูรณาการของหน่วยงานภาคีเครือข่าย
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เนื่องในวันที่ 12 มิถุนายนของทุกปี องค์การแรงงานระหว่างประเทศ (ILO) ได้กําหนดให้เป็น “วันต่อต้านการใช้แรงงานเด็กโลก (World Day Against Child Labour)” ซึ่งประเทศไทยเป็นหนึ่งในสมาชิกของไอแอลโอ รัฐบาลภายใต้การนําของพลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ได้ให้ความสําคัญต่อการแก้ไขปัญหาการใช้แรงงานเด็กมาอย่างต่อเนื่อง และได้กําชับให้หน่วยงานที่เกี่ยวข้องร่วมกันแก้ไขปัญหาและขจัดการใช้แรงงานเด็กในรูปแบบที่เลวร้ายให้หมดสิ้นไปจากประเทศไทย ในส่วนของกระทรวงแรงงาน โดยกรมสวัสดิการและคุ้มครองแรงงาน (กสร.) ในฐานะหน่วยงานหลักในการคุ้มครองแรงงาน และเป็นฝ่ายเลขานุการคณะกรรมการระดับชาติ เพื่อขจัดการใช้แรงงานเด็กในรูปแบบที่เลวร้าย ดําเนินการตามมาตรการและแก้ไขปัญหาการใช้แรงงานเด็กในรูปแบบเลวร้ายทุกรูปแบบ โดยที่ผ่านมา ได้ร่วมกับไอแอลโอ เพื่อให้การดําเนินการดังกล่าวมีประสิทธิภาพ และเป็นที่ยอมรับในระดับสากล ทั้งนี้ กสร. ได้จัดทําแผนปฏิบัติการด้านการขจัดการใช้แรงงานเด็กในรูปแบบที่เลวร้าย ปีงบประมาณ พ.ศ. 2566 - 2570 ซึ่งจะเป็นกลไกหลักให้หน่วยงานต่าง ๆ นําไปใช้เป็นแนวทางในการแก้ไขปัญหาการใช้แรงงานเด็ก รวมไปถึงจะได้มีการหารือร่วมกับสํานักงานสถิติแห่งชาติถึงความเป็นไปได้ในการจัดทําโครงการสํารวจภาวะการทํางานของเด็ก เพื่อจะเป็นประโยชน์ต่อการวางแผนการดําเนินงานแก้ไขปัญหาการใช้แรงงานเด็กของประเทศไทยในอนาคต
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน กล่าวว่า กระทรวงแรงงาน โดยกรมสวัสดิการและคุ้มครองแรงงาน ได้กําหนดจัดงานวันต่อต้านการใช้แรงงานเด็กโลก ประจําปี 2565 ขึ้นในวันนี้ (10 มิ.ย.65) เวลา 13.30 น. ที่ห้องประชุมศูนย์เทคโนโลยี ชั้น 15 อาคารกรมสวัสดิการและคุ้มครองแรงงาน การจัดงานครั้งนี้ถือเป็นหนึ่งในการดําเนินการที่สําคัญและสอดคล้องกับวัตถุประสงค์ของไอแอลโอที่ต้องการสร้างการตระหนักรู้ให้แก่หน่วยงานภาครัฐ ภาคเอกชน รวมไปถึงประชาชนทั่วไป ในการแก้ไขปัญหาการใช้แรงงานเด็ก ซึ่งวันต่อต้านการใช้แรงงานเด็กโลกในปีนี้ไอแอลโอได้กําหนดแนวคิดหลัก คือ “การคุ้มครองทางสังคมเพื่อยุติปัญหาการใช้แรงงานเด็ก (Universal social protection to end child labour)” ที่มุ่งเน้นการทํางานเชิงบูรณาการของหน่วยงานภาคีเครือข่ายที่มีภารกิจเกี่ยวข้องกับการแก้ไขปัญหาการใช้แรงงานเด็ก โดยการจัดงานในวันนี้จัดในรูปแบบออนไลน์ผ่านสื่ออิเล็กทรอนิกส์ (Zoom) มีผู้เข้าร่วมกิจกรรม ประกอบด้วย หน่วยงานภาครัฐ เอกชน ภาคประชาสังคม รวมถึงนายจ้าง ลูกจ้างในสถานประกอบกิจการจํานวนกว่า 800 คน กิจกรรมภายในงาน อาทิ รับฟังนโยบายด้านการต่อต้านการใช้แรงงานเด็กจากผู้บริหารระดับสูงของกระทรวงแรงงาน และร่วมกันแสดงสัญลักษณ์ต่อต้านการใช้แรงงานเด็กของผู้เข้าร่วมกิจกรรม เป็นต้น
รัฐบาลไทย-ข่าวทำเนียบรัฐบาล-ครม.เห็นชอบจ้างแพทย์ พยาบาล บุคลากรทางการแพทย์ 5 พันอัตรา 1 ปี ช่วยงานโควิด
วันอังคารที่ 5 ตุลาคม 2564
ครม.เห็นชอบจ้างแพทย์ พยาบาล บุคลากรทางการแพทย์ 5 พันอัตรา 1 ปี ช่วยงานโควิด
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.เห็นชอบหลักการจ้างงานแพทย์ พยาบาล และบุคลากรทางการแพทย์และสาธารณสุขที่จําเป็น รวม 5,000 อัตรา เป็นระยะเวลา 1 ปี กรอบวงเงิน 4,335 ล้านบาท เพื่อช่วยงานโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผย ครม.เห็นชอบหลักการจ้างงานแพทย์ พยาบาล และบุคลากรทางการแพทย์และสาธารณสุขที่จําเป็น รวม 5,000 อัตรา เป็นระยะเวลา 1 ปี กรอบวงเงิน 4,335 ล้านบาท เพื่อช่วยงานโควิด 19 ทั้งการตรวจหาเชื้อ ดูแลรักษาพยาบาล และการฉีดวัคซีนโควิด 19 ที่เป็นวาระแห่งชาติ
วันนี้ (5 ตุลาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการประชุมคณะรัฐมนตรี ว่า ที่ประชุมคณะรัฐมนตรีมีมติเห็นชอบในหลักการตามโครงการจ้างแพทย์ พยาบาลวิชาชีพ และสายงานบริการทางการแพทย์และสาธารณสุขที่จําเป็น เพื่อรองรับสถานการณ์โรคติดเชื้อไวรัสโคโรนา 2019 ของกระทรวงสาธารณสุข จํานวน 5,000 อัตรา ระยะเวลาการจ้างไม่เกิน 1 ปีกรอบวงเงินรวม 4,335 ล้านบาท แบ่งเป็น แพทย์ 504 อัตรา พยาบาลวิชาชีพ 3,945 อัตรา นักวิชาการสาธารณสุขและบริการทางการแพทย์และสาธารณสุขที่จําเป็น รวมกัน 551 อัตรา โดยมอบหมายให้กระทรวงสาธารณสุขพิจารณากําหนดจํานวนกรอบอัตรากําลังที่จะจ้างงานภายใต้โครงการให้เป็นไปตามความเหมาะสมจําเป็น และสอดคล้องกับข้อเท็จจริงในแต่ละพื้นที่ และใช้ค่าใช้จ่ายจากงบประมาณรายจ่ายงบกลาง ซึ่งจะช่วยให้การดําเนินโครงการเป็นไปอย่างมีประสิทธิภาพ
ทั้งนี้ การจ้างแพทย์ พยาบาลวิชาชีพ และสายงานบริการทางการแพทย์และสาธารณสุขที่จําเป็น เป็นกรณีพิเศษ 1 ปีนี้ เพื่อรองรับภารกิจการดําเนินงานในช่วงโควิด 19 ทั้งการตรวจหาเชื้อโควิด 19 การดูแลรักษา และการฉีดวัคซีนโควิด 19ที่เป็นวาระแห่งชาติที่ต้องเร่งสร้างเสริมภูมิคุ้มกันโรคโควิด 19 ด้วยวัคซีน มีเป้าหมายฉีดครบ 2 เข็มให้ได้ครอบคลุมร้อยละ 70 ในสิ้นปี 2564 ซึ่งการจะบรรลุเป้าหมายได้ นอกจากความพร้อมทั้งสถานที่ วัสดุอุปกรณ์การบริการจัดการที่รวดเร็ว ยังต้องมีความพร้อมของบุคลากรทางการแพทย์และสาธารณสุขที่ต้องปฏิบัติงานทั้งในเวลาและนอกเวลาราชการ ซึ่งเป็นภารกิจนอกเหนือจากการปฏิบัติงานประจํา ต้องใช้บุคลากรจํานวนมากจึงเห็นควรพิจารณาการจ้างงานเพิ่มและจัดหาค่าตอบแทน
*********************************** 5 ตุลาคม 2564
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 18 พฤศจิกายน 2564 เวลา 08.30 น. สัญจรผ่านได้ 17 สายทาง ไม่สามารถสัญจรผ่านได้ 6 สายทาง
วันพฤหัสบดีที่ 18 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจําวันที่ 18 พฤศจิกายน 2564 เวลา 08.30 น. สัญจรผ่านได้ 17 สายทาง ไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 18 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 23 สายทาง สัญจรผ่านได้ 17 สายทาง และไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 18 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ บุรีรัมย์ มหาสารคาม ร้อยเอ็ด สุพรรณบุรี และนครปฐม รวม 23 สายทาง สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง แบ่งเป็น น้ําท่วมสูง 5 สายทาง (5 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 40 เซนติเมตร (ช่วง กม. ที่ 1+200 - 3+800)
3. สายทาง สร.022 สะพานมิตรภาพ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-​5 ธันวา มาร่วมย้อนวันวานสู่อยุธยากับรถจักรไอน้ำ
วันพฤหัสบดีที่ 2 ธันวาคม 2564
​5 ธันวา มาร่วมย้อนวันวานสู่อยุธยากับรถจักรไอน้ํา
พาคุณสัญจรแบบย้อนยุคสู่จังหวัดอยุธยา
การรถไฟแห่งประเทศไทย (รฟท.) กระทรวงคมนาคม พร้อมเคลื่อนขบวนรถจักรไอน้ํารุ่นประวัติศาสตร์มาพาคุณสัญจรแบบย้อนยุคสู่จังหวัดอยุธยา ขบวนพิเศษสําหรับวันที่ 5 ธันวาคมนี้
ออกเดินทางจากสถานีกรุงเทพ (หัวลําโพง) เวลา 08:10 น. ถึงสถานีอยุธยาเวลา 10:25 น.นักท่องเที่ยวสามารถเที่ยวชมเมืองอยุธยาได้ตามอัธยาศัย ประมาณ 6 ชั่วโมงรถจักรไอน้ําจะออกจากสถานีอยุธยาเวลา 16:40 น. และถึงสถานีกรุงเทพเวลา18: 55 น.ขบวนจะหยุดรับ-ส่งผู้โดยสาร ที่สถานีสามเสน บางซื่อ บางเขน หลักสี่ ดอนเมือง รังสิต นักท่องเที่ยวสามารถขึ้นหรือลงตามสถานีดังกล่าวข้างต้นได้
อัตราค่าโดยสารไป-กลับ ผู้ใหญ่/เด็ก
-คนละ299 บาท (บริการอาหารว่าง น้ําดื่มบนขบวนรถ ทั้งเที่ยวไป-กลับ พร้อมกิจกรรมบนขบวนรถไฟ)
- คนละ 2,999 บาท พร้อมบริการนําเที่ยวตามสถานที่สําคัญต่างๆ และบริการล่องเรือรอบเกาะอยุธยา
ผู้โดยสารสามารถติดต่อซื้อตั๋วและสํารองที่นั่งด้วยระบบ D-Ticket ได้ด้วยตนเอง ผ่านเว็บไซต์ www.railway.co.th หรือสถานีรถไฟทุกแห่งทั่วประเทศ
สอบถามข้อมูลหรือศึกษาเส้นทางเดินรถเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย.
รัฐบาลไทย-ข่าวทำเนียบรัฐบาล-ครม.เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พ.ค.นี้ ที่กรุงวอชิงตัน สหรัฐอเมริกา
วันอังคารที่ 10 พฤษภาคม 2565
ครม.เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พ.ค.นี้  ที่กรุงวอชิงตัน สหรัฐอเมริกา
ครม.เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พ.ค.นี้  ที่กรุงวอชิงตัน สหรัฐอเมริกา มุ่งการต่อสู้กับการแพร่ระบาดของโรคโควิด 19 และการฟื้นตัวร่วมกัน
วันที่ 10 พ.ค. 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบร่างแถลงการณ์วิสัยทัศน์ร่วมของการประชุมสุดยอดอาเซียน – สหรัฐอเมริกา สมัยพิเศษ โดยให้นายกรัฐมนตรีหรือผู้แทนที่ได้รับมอบหมายร่วมรับรองร่างแถลงการณ์ดังกล่าว ในการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 12-13 พฤษภาคม 2565 ณ กรุงวอชิงตัน สหรัฐอเมริกา โดยนายกรัฐมนตรีมีกําหนดเข้าร่วมการประชุมดังกล่าว
สําหรับประเด็นสําคัญของร่างแถลงการณ์วิสัยทัศน์ร่วมฯ นั้น เป็นเอกสารแสดงเจตนารมณ์ร่วมกันระหว่างอาเซียน – สหรัฐอเมริกา ในการขับเคลื่อนความสัมพันธ์และส่งเสริมความร่วมมือระหว่างกัน ได้แก่ การต่อสู้กับการแพร่ระบาดของโรคโควิด 19 และการฟื้นตัวร่วมกัน มีการเตรียมพร้อมสําหรับอนาคต เช่น การสนับสนุนอย่างต่อเนื่องจากสหรัฐอเมริกา ได้แก่ กองทุนอาเซียนเพื่อรับมือกับโรคโควิด 19 คลังสํารองอุปกรณ์ทางการแพทย์อาเซียนสําหรับภาวะฉุกเฉินด้านสาธารณสุข ระบบประสานงานภาวะฉุกเฉินด้านสาธารณสุขอาเซียน รวมถึงการส่งเสริมให้มีการทําวิจัยร่วม การสนับสนุนทางการเงินที่ยั่งยืนสําหรับความมั่นคงด้านสาธารณสุข การลงทุน และร่วมทุนในอุตสาหกรรมด้านเภสัชกรรม การร่วมผลิตวัคซีน เพื่อรับมือกับภาวะฉุกเฉินด้านสาธารณสุข รวมถึงผ่านข้อริเริ่มอาเซียน – สหรัฐอเมริกา ด้านสาธารณสุขเพื่ออนาคต
นอกจากนี้ยังรวมถึง การสนับสนุนทางการเงินในระดับนานาชาติที่เพิ่มขึ้นและยั่งยืนยิ่งขึ้น เพื่อการป้องกัน การเตรียมความพร้อม และการตอบสนองต่อโรคระบาด และการลงทุนเพื่อเสริมสร้างความเข้มแข็งให้แก่ระบบสาธารณสุขผ่านหลักประกันสุขภาพถ้วนหน้า โดยเฉพาะบริการสาธารณสุขมูลฐาน และกําลังคนด้านสุขภาพ ซึ่งเป็นพื้นฐานที่เข้มแข็งของความมั่นคงด้านสาธารณสุข โดยคํานึงถึงวาระและเป้าหมายความมั่นคงด้านสุขภาพโลก ค.ศ. 2024
ขณะเดียวกันยังมีประเด็นด้านการส่งเสริมความสัมพันธ์ทางเศรษฐกิจให้เข้มแข็งกว่าเดิม ได้แก่ ขับเคลื่อนการฟื้นฟูเศรษฐกิจของไทยให้มีความเท่าเทียม เข้มแข็ง และยั่งยืน การเติบโตที่ครอบคลุม และการพัฒนาที่ยั่งยืน, การส่งเสริมความร่วมมือด้านการค้าและการลงทุน, การตอบสนองต่อความต้องการด้านโครงสร้างพื้นฐานของภูมิภาค ซึ่งจะช่วยให้เกิดการลงทุนในโครงการโครงสร้างพื้นฐานที่มีมาตรฐานสูง โปร่งใส ยั่งยืน และมีภูมิต้านทานต่อการเปลี่ยนแปลงสภาพภูมิอากาศ, การส่งเสริมการค้าการลงทุน และสนับสนุนห่วงโซ่อุปทานระดับโลกที่มั่นคงและฟื้นตัวได้เร็ว และความเชื่อมโยงไร้รอยต่อในภูมิภาค และ กระชับความร่วมมือด้านความเชื่อมโยงด้านคมนาคม เพื่อสนับสนุนการนําเทคนิคที่เป็นเลิศมาใช้ เช่น การสร้างระบบนิเวศที่เอื้อต่อการใช้ยานยนต์ไฟฟ้า รวมถึงประเด็นเรื่องการส่งเสริมความร่วมมือทางทะเล, การเสริมสร้างความเชื่อมโยงระดับประชาชน, การส่งเสริมการพัฒนาในอนุภูมิภาค, การใช้ประโยชน์จากเทคโนโลยีและการส่งเสริมนวัตกรรม, การรับมือกับการเปลี่ยนแปลงสภาพภูมิอากาศ เป็นต้น